യൂട്രസിലെ മുറിവ് അശ്രദ്ധമായി തുന്നിക്കെട്ടിയത് മൂലം ആന്തരിക രക്തസ്രാവം ഉണ്ടായി മരണംതിരുവനന്തപുരത്തെ സിസേറിയന് ഓപ്പറേഷനില് ഡോക്ടറുടെ പിഴവില് യുവതി മരിച്ച മെഡിക്കല് നെഗ്ലിജന്സ് മരണ കേസ് വിചാരണയിലേക്ക് തിരുവനന്തപുരം: സിസേറിയന് ഓപ്പറേഷനിലെ ഡോക്ടറുടെ പിഴവുമൂലം യുവതി മരിച്ച മെഡിക്കല് നെഗ്ലിജന്സ് കേസ് തിരുവനന്തപുരം ജുഡിഷ്യല് ഒന്നാം ക്ലാസ് മജിസ്ട്രേട്ട് കോടതി സെപ്റ്റംബര് 27 ന് പരിഗണിക്കും. വട്ടിയൂര്ക്കാവ് കൊടുങ്ങാനൂര് പ്ലാവോട് അര്ച്ചന ഭവനില് അനില്കുമാറിന്റെ ഭാര്യ ബീനയാണ് പ്രസവ ശസ്ത്രക്രിയ പിഴവില് മരണപ്പെട്ടത്. ശാസ്തമംഗലം ശ്രീരാമകൃഷ്ണ ആശ്രമം ആശുപത്രിയിലെ ഗൈനക്കോളജി വിഭാഗം ഡോ. പി. ശ്രീദേവിയാണ് മെഡിക്കല് ഉപേക്ഷയാലുള്ള മരണക്കേസിലെ ഏക പ്രതി. 2010 സെപ്റ്റംബര് 23 നാണ് കേസിനാസ്പദമായ സംഭവം നടന്നത്. പ്രസവത്തിനായി പ്രതിയുടെ നിര്ദേശ പ്രകാരം 22 ന് അഡ്മിറ്റായി ചികിത്സയിലിരിക്കെ , സിസേറിയന് ആവശ്യമാണെന്ന് നിര്ദേശിച്ച പ്രതി 23 ഉച്ചക്ക് 12 മണിയോടെ ബീനയെ സിസേറിയന് നടത്തി 12.07 മണിക്ക് പെണ്കുഞ്ഞിനെ പുറത്തെടുത്ത ശേഷം സിസേറിയന് ഓപ്പറേഷന് നടത്തിയുണ്ടായ യൂട്രസിലെ മുറിവ് അശ്രദ്ധമായി തുന്നിക്കെട്ടിയത് മൂലം ആന്തരിക രക്തസ്രാവം ഉണ്ടാകുകയും തന്മൂലം ഇരയ്ക്ക് കടുത്ത ശ്വാസം മുട്ടും മറ്റ് അസ്വസ്ഥകളും ഉണ്ടായിട്ടും മതിയായ ചികിത്സയോ പരിചരണമോ നല്കാതെയും ബീനയ്ക്ക് സംഭവിച്ച ആന്തരിക രക്തസ്രാവം യഥാസമയം കണ്ടെത്താന് കഴിയാത്തതു മൂലം ബീന ആഘാതത്തിലായി 6. 40 മണിയോടു കൂടി , അതീവ ഗുരുതരാവസ്ഥയില് തിരുവനന്തപുരം മെഡിക്കല് കോളേജ് ആശുപത്രിയില് എത്തിച്ച് എം.ഐ.സി.യു. വില് ചികിത്സയില് കഴിയവേ 6.45 മണിയോടെ , ഡോ. ശ്രീദേവിയുടെ കുറ്റകരമായ അനാസ്ഥയും ഉപേക്ഷാപൂര്വ്വമായ പ്രവര്ത്തിയും മൂലം ബീന മരണപ്പെടാനിടയാക്കി മെഡിക്കല് നെഗ്ലിജന്സ് മരണ കുറ്റം ചെയ്തുവെന്നാണ് പ്രോസിക്യൂഷന് കേസ്. രണ്ടു മണിക്കൂറിനുള്ളില് അബ്ഡോമിനല് , വജൈനല് പരിശോധന നടത്തിയിരുന്നെങ്കില് ബ്ലീഡിങ് കണ്ടെത്തി ജീവന് രക്ഷിക്കാമായിരുന്നെന്ന എക്പെര്ട്ട് ഡോക്ടര്മാരുടെ മെഡിക്കല് ബോര്ഡ് പാനല് റിപ്പോര്ട്ട് വിചാരണയില് നിര്ണായകമാകും. 3.50 മണിക്കും 5.45 മണിക്കും ഇടയില് പരിശോധന നടത്തിയിരുന്നെങ്കില് ബ്ലീഡിംഗിന്റെ നേരിട്ടുള്ള തെളിവ് ലഭിക്കുമായിരുന്നെന്നും എക്പെര്ട്ട് പാനല് മീറ്റിങ് മിനിറ്റ്സിലുണ്ട്. അപ്രകാരമുള്ള പരിശോധന നടത്തിയതായി കേസ് ഷീറ്റില് യാതൊരു റെക്കോഡുമില്ലെന്നും വിദഗ്ദ്ധ ഡോക്ടര്മാരുടെ പാനല് റിപ്പോര്ട്ടില് കുറ്റപ്പെടുത്തിയിട്ടുണ്ട്. മെഡിക്കല് നെഗ്ലിജന്സ് കേസുകളില് ഡി.എം.ഒ രൂപീകരിക്കുന്ന വിദഗ്ധ ഡോക്ടര്മാരുടെ മെഡിക്കല് ബോര്ഡ് പാനല് റിപ്പോര്ട്ടിന്റെ അടിസ്ഥാനത്തില് മാത്രമേ ഡോക്ടര്മാര്ക്കെതിരെ കുറ്റപത്രം സമര്പ്പിക്കാനും കേസെടുക്കാനും പാടുള്ളുവെന്ന സുപ്രീം കോടതി വിധിന്യായം നിലവിലുള്ളതിനാലാണ് മെഡിക്കല് ബോര്ഡ് റിപ്പോര്ട്ട് സമര്പ്പിച്ചത്. 2015 ജനുവരി 28 നാണ് കന്റോണ്മെന്റ് പൊലീസ് അസിസ്റ്റന്റ് കമ്മീഷണര് റെജി ജേക്കബ്ബ് കേസില് കുറ്റപത്രം സമര്പ്പിച്ചത്. അസി.കമ്മീഷണര്മാരായ എം. ജി. ഹരിദാസ് , എം. സൈബുദീന് എന്നിവരും വിവിധ കാലയളവില് കേസന്വേഷണം നടത്തിയിരുന്നു. അസ്വാഭാവിക മരണത്തിനാണ് വകുപ്പ് 174 സി.ആര്.പി.സി പ്രകാരം ആദ്യം കേസ് രജിസ്റ്റര് ചെയ്തത്. എന്നാല് ബീന മരിക്കാനിടയായത് ഡോക്ടറുടെ അനാസ്ഥ മൂലമാണെന്ന സഹോദരന് റജി , മാതാവ് സുമതി , ഭര്ത്താവ് അനില്കുമാര് , ഭര്തൃ മാതാവ് തങ്കമണി , ആശുപത്രി സന്ദര്ശകരായ അയല്വാസികള് , ബന്ധുക്കള് എന്നിവരുടെ മൊഴികളുടെ അടിസ്ഥാനത്തിലും ജില്ലാ മെഡിക്കല് ഓഫീസര് രൂപീകരിച്ച മെഡിക്കല് എക്സ്പെര്ട്ട് പാനല് റിപ്പോര്ട്ടിന്റെയും വെളിച്ചത്തില് വകുപ്പ് 174 ഭേദഗതി ചെയ്ത് മെഡിക്കല് ഉപേക്ഷയാലുള്ള മരണത്തിന് ഇന്ത്യന് ശിക്ഷാ നിയമത്തിലെ വകുപ്പ് 304 എ പ്രകാരം അന്വേഷണം നടത്തുകയായിരുന്നു. 2019 ജനുവരി 14 ന് കോടതിയില് ഹാജരാകാന് 2018 ഡിസംബര് 3ന് ഡോക്ടര്ക്ക് കോടതി അന്ത്യശാസന ഉത്തരവ് നല്കിയിരുന്നു. എന്നാല് തനിക്കെതിരായ പൊലീസ് കുറ്റപത്രം അടിസ്ഥാന രഹിതമായതിനാല് കേസ് റദ്ദാക്കണമെന്ന ഡോക്ടറുടെ ഹര്ജിയില് 2019 ല് കേസിന്റെ തുടര് നടപടികള് ഹൈക്കോടതി സ്റ്റേ ചെയ്തിരുന്നു. അതേ സമയം എല്ലാ സ്റ്റേകള്ക്കും ഉത്തരവ് തീയതി മുതല് 6 മാസം മാത്രമേ കാലാവധിയുള്ളുവെന്നും 6 മാസത്തില് ഓട്ടോമാറ്റിക്കായി കാലഹരണപ്പെടുമെന്നും 2020 നവംബര് 4 ല് സുപ്രീം കോടതി വിധി പ്രസ്താവിച്ചു. സ്റ്റേ കാലാവധി നീട്ടിക്കൊണ്ടുള്ള പുതിയ സ്റ്റേ എക്സ്റ്റഷന് ഉത്തരവ് ഇല്ലാത്ത പക്ഷം കേസ് വിചാരണ ആരംഭിക്കുന്നതാണ്. വ്യക്തമായ കാരണങ്ങളില്ലാതെ സ്റ്റേ നീട്ടരുതെന്നും സുപ്രീം കോടതി വിധിന്യായത്തിലുണ്ട്. Stories you may Like